अपने कॉलेज पहुंचीं एक्ट्रेस, जी करदा की सक्सेस का मनाया जश्न
तमन्ना भाटिया हाल ही में प्राइम वीडियो की वेब सीरीज 'जी करदा' में नजर आई थीं। सीरीज के प्रीमियर के एक महीने बाद भी इसे प्रशंसकों से प्यार और काफी सराहना मिल रही है। इसी बीच एक्ट्रेस इस सीरीज की सक्सेस का जश्न मनाने के
तमन्ना भाटिया हाल ही में प्राइम वीडियो की वेब सीरीज 'जी करदा' में नजर आई थीं। सीरीज के प्रीमियर के एक महीने बाद भी इसे प्रशंसकों से प्यार और काफी सराहना मिल रही है। इसी बीच एक्ट्रेस इस सीरीज की सक्सेस का जश्न मनाने के लिए मुंबई के आर.डी. नेशनल कॉलेज पहुंचीं।
इस दौरान का एक वीडियो सोशल मीडिया पर सामने आया है, जिसमें तमन्ना ढोल- नगाड़े पर डांस करती हुई नजर आ रही हैं।
तमन्ना का लुक 
वीडियो में तमन्ना ग्रीन प्रिंटेड को-ऑर्ड सेट में नजर आईं। वह मैचिंग जैकेट के साथ मैचिंग पैंट में काफी स्टाइलिश लग रही हैं। इस दौरान उन्होंने अपने कॉलेज के दिनों को याद किया और और वहां पर मौजूद स्टूडेंट्स के बातचीत भी की।
तमन्ना ने फैंस को कहा शुक्रिया 
इवेंट में एक्ट्रेस ने कहा- 'जी करदा के लिए हमें जो प्यार और सराहना मिली है, उसे देखकर मैं बहुत खुश और उत्साहित हूं। लावण्या का किरदार निभाना बेहद अच्छा रहा, मुझे अच्छा लग रहा कि कैसे मैं अपने कॉलेज में टीचर्स और स्टूडेंट्स के साथ इस पल का जश्न मना रही हूं। यह मुझे बहुत खुशी देता है कि जी करदा तुरंत आते ही फैंस की पसंदीदा बन गई और अभी भी पसंद की जा रही है। यह एक शानदार यात्रा रही है और इस खूबसूरत अनुभव का हिस्सा बनने वाले सभी लोगों का दिल से आभार।'
बता दें, इस सीरीज का निर्देशन अरुणिमा शर्मा ने किया है। जी करदा में तमन्ना भाटिया, आशिम गुलाटी, सुहैल नैय्यर, आन्या सिंह, हुसैन दलाल, सयान बनर्जी और संवेदना सुवालका लीड रोल में हैं। इस सीरीज को आप अमेजन प्राइम वीडियो पर देख सकते हैं।